《踏莎行　后段多一字。旅梦》
清代·沈谦

孤影长羁，双眉时结。魂灵不怕关河截。野桥南去不逢人，朦胧一片杨花雪。

问有谁应，愁难自说。杜鹃窗外空啼血。道不如归去怎生归，银骢又秣三更月。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。